Joseph Edward Kurtz

Joseph Edward Kurtz (født 18. august 1946 i Mahanoy City i Pennsylvania i USA) er en amerikansk katolsk prelat som var erkebiskop av Louisville i Kentucky, fra 2007 til 2022. Han var før det biskop av Knoxville i Tennessee fra 1999 til 2007. Kurtz var også president i Den amerikanske bispekonferanse fra 2013 til 2016.


== Liv og virke ==


=== Bakgrunn ===
Joseph Kurtz er fra en søskenflokk av fem  til George og Stella (née Zmijewski) Kurtz. Han er av polsk avstamning.Han begynte på St. Charles Borromeo Seminary i Wynnewood nær Philadelphia i 1964, hvorfra han tok bachelorgrad i filosofi og mastergrad i teologi.


=== Prest ===
Kurtz ble presteviet av Allentowns biskop Joseph McShea 18. mars 1972, og fortsatte med studier ved Marywood University i Scranton, der han tok mastergrad i sosialarbeid.
Under sin prestetjeneste i bispedømmet Allentown virket fader Kurtz som lærer på videregående skole og høyskole, og som administrator og sogneprest i Catasauqua og Bethlehem.


=== Biskop ===
Den 26. oktober 1999 utnevnte pave Johannes Paul II msgr. Kurtz til biskop av Knoxville i Tennessee. Han ble bispeviet den påfølgende 8. desember av erkebiskop Gabriel Montalvo Higuera, med erkebiskop Thomas Kelly, OP, og biskop Edward Cullen som medkonsekratorer, foran en folkemengde på omtrent 5000 mennesker i Knoxville Convention Center.
Erkebiskop av Louisville


=== Erkebiskop ===
Kurtz ble senere utnevnt til erkebiskop av Louisville i Kentucky den 12. juni 2007. Innsettelsen fant sted 15. august i Louisville Gardens. Erkebiskop Kurtz fikk i tillegg til sine bispedømmeoppgaver  også formannsskapet for komiteen for ekteskap og familieliv i Den amerikanske katolske bispekonferanse.
Kurtz ble valgt som visepresident for bispekongeransen i november 2010, og til dens formann den 11. november 2013.
19. februar 2014 ble han utnevnt til medlem av Kongregasjonen for de orientalske kirker.I juli 2019 avslørte erkebiskop Kurtz at han led av en type blærekreft som påvirket blæren og prostata. Stadiet og nivået av aggressivitet og spredning ble ikke angitt. Han vil motta ennå uspesifisert kjemoterapi og immunterapi i 12 uker - et tre måneders fravær fra erkebispedømmet. Han hadde informert Vatikanet, gjennom den apostoliske nuntius til USA, erkebiskop Christophe Pierre, om situasjonen. Etterhvert som sykdommen sted frem forberedte Pavestolen på spørsmålet om hans etterfølger. 
Kurtz blir generelt sett på som en konservativ og en fast tilhenger av Vatikanets direktiver om doktrine og liturgi. Den medievante jesuittpresten Thomas J. Reese antyder at erkebiskop Kurtz passer inn i formen av «den smilende konservative», likesom  New Yorks erkebiskop Timothy M. Dolan, og på linje med Philadelphias erkebiskop Charles. J Chaput, som ikke nølte med å ta for seg katolske politikere som tok avstand fra kirkens lære om provosert abort.Den 8. februar 2022 aksepterte pave Frans hans fratreden som erkebiskop.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Kardinal Eugène-Gabriel-Gervais-Laurent Tisserant (1884-1972) *1937
Pave Paul VI (1897-1978) *1954
Erkebiskop Gabriel Montalvo Higuera (1930-2006) *1974
Erkebiskop Joseph Edward Kurtz (1946-) *1999


== Referanser ==